CELEX: C2005/093/74
Language: da
Date: 2005-04-16 00:00:00
Title: Sag T-82/05: Sag anlagt den 17. februar 2005 af Den Italienske Republik mod Kommissionen for De Europæiske Fællesskaber

16.4.2005   
            
            
               DA
            
            
               Den Europæiske Unions Tidende
            
            
               C 93/41
            
         Sag anlagt den 17. februar 2005 af Den Italienske Republik mod Kommissionen for De Europæiske Fællesskaber
   (Sag T-82/05)
   (2005/C 93/74)
   Processprog: italiensk
   Ved De Europæiske Fællesskabers Ret i Første Instans er der den 17. februar 2005 anlagt sag mod Kommissionen for De Europæiske Fællesskaber af Den Italienske Republik ved Avvocato dello Stato Antonio Cingolo.
   Sagsøgeren har nedlagt følgende påstande:
   
               —
            
            
               Skrivelsen af 8. december 2004, reference D(2004)12075, vedrørende Kommissionens betaling af beløb, som afviger fra det beløb, der er ansøgt om inden for rammerne af støtteordningen POR Campania, støtteanmodning nr. 2004 2245, annulleres, for så vidt som Europa-Kommissionen, Generaldirektoratet for Regionalpolitik – Interventioner på Cypern, i Grækenland, Italien, Malta, Ungarn og Nederlandene har truffet følgende afgørelse: »Som anført i Økonomiministeriets skrivelse nr. 0037474 af 25. november 2004 er et beløb på 1 994 835 EUR ikke blevet anerkendt som støtteberettiget inden for rammerne af foranstaltning 4.2, idet det svarer til forskud på støttebeløb, der er udbetalt efter den 19. februar 2003, eller inden for rammerne af støtteordninger, der udløb efter denne dato, og hvilke beløb ikke er blevet anvendt af den endelige modtager til betaling af faktiske udgifter«.
            
         
               —
            
            
               Samtlige andre foranstaltninger, der har tilknytning til eller ligger til grund for de anfægtede retsakter, annulleres.
            
         
               —
            
            
               Kommissionen tilpligtes at betale alle omkostninger.
            
         Søgsmålsgrunde og væsentligste argumenter:
   Søgsmålsgrundene og de væsentligste argumenter er de samme som i sag T-345/04, Den Italienske republik mod Kommissionen (1).
   
      (1)  EUT C 262 af 23.10.2004, s. 55.